钦定古今图书集成/明伦汇编/氏族典/第528卷 > 《禹州志》 > 郭原平
## 钦定古今图书集成/明伦汇编/氏族典/第528卷 > 《禹州志》 > 郭原平

按《宋书郭世道传》：“世道子原平，字长泰。又禀至行，养
亲必己力。性闲木功，佣赁以给供养。父抱笃疾弥年，
原平衣不解带，口不尝盐菜者，跨积寒暑，又未尝睡
卧。父亡，哭踊恸绝，数日方苏。自卖十夫，以供众费，窀
穸之事，俭而当礼。性无术学，因心自然。葬毕，诣所买
主执役无懈。主人不忍使，每遣之。原平服勤，未曾暂”
替。及母终，毁瘠弥甚，仅乃免丧。太祖崩，原平号哭致
恸，日食麦。一枚。如此五日。曰：“吾家见异先朝。蒙褒
赞之赏。不能报恩。私心感恸耳。”